AUCT พุ่งกระฉูด 7% สูงสุดในรอบ 6 เดือน ลุ้นผลงานปี 61 ฟื้นตัวเด่นแนะซื้อเป้า 7 บ.
AUCT พุ่งกระฉูด 7% สูงสุดในรอบ 6 เดือน ลุ้นผลงานปี 61 ฟื้นตัวเด่นแนะซื้อเป้า 7 บ. โดย ณ เวลา 10.52 น. อยู่ที่ระดัย 6.25 บาท บวก 0.40 บาท หรือ 6.84% ด้วยมูลค่าซื้อขาย 17.18 ล้านบาท
11 มิ.ย. 2561

ผู้สื่อข่าวรายงานว่า บริษัท สหการประมูล จำกัด (มหาชน) หรือ AUCT ณ เวลา 10.52 น. อยู่ที่ระดับ 6.25 บาท บวก 0.40 บาท หรือ 6.84% ด้วยมูลค่าซื้อขาย 17.18 ล้านบาท ราหุ้นปรับตัวแรงในรอบ 6 เดือน โดยนับตั้งแต่หุ้นขึ้นไปทดสอบระดับ 6.25 บาท เมื่อวันที่ 27 พ.ย.60

บล.ฟิลลิป ระบุว่า AUCT ยอดขายรถที่ฟื้นตัวเป็นข่าวบวกต่อบริษัท:ยอดขายรถทุกประเภทมีจำนวน 2.37 แสนคันใน 1Q61 +12.1% y-y สนับสนุนโดยรถยนต์รุ่นใหม่ที่เปิดตัว รวมถึงการจัดกิจกรรมของค่ายรถ โดยงาน Bangkok Motor Show ช่วงปลายมี.ค.-ต้นเม.ย.61 ได้รับการตอบรับที่ดี นับว่าเป็นบวกต่อ AUCT โดยคาดจะเห็นปริมาณรถเข้าสู่การประมูลเพิ่มขึ้น
คาดหมายกำไรปี 61 +21.9% y-y ราคาพื้นฐานอยู่ที่ 7.00 บาท:คาดเห็นผลกำไรปี 61 ฟื้นตัวต่อเนื่อง 21.9% มาที่ 127 ล้านบาท ราคาพื้นฐานอยู่ที่ 7.00 บาท อิงวิธีประเมิน DCF (g=2.6%, CoE=8.8%)